কেলং এসে সরকারি হাসপাতালে গেলে ডাক্তার অ্যান্টিবায়োটিক দিলেন তাবাসসুমকে। তিন দিন পর আবার জ্বর। পাংয়ে গিয়ে আবার ডাক্তারের কাছে যান। উচ্চতাজনিত সমস্যাগুলো আরও দুর্বল করে তুলছিল। দুই দিন নাক দিয়ে হালকা রক্ত ঝরেছিল। সেটা অবশ্য অক্সিজেনস্বল্পতার কারণে। টানা ১০ দিন ৪৫০ কিলোমিটার সাইকেল চালিয়ে লে-তে এসে পৌঁছালেন তাঁরা। সেখান থেকে খারদুংলা পাস মাত্র ৩৮ কিলোমিটারের পথ। কিন্তু সেখানে যেতে বিশেষ অনুমতি লাগে। সেই অনুমতি নিতে একটা দিন চলে গেল। ২২ আগস্ট ভোরে খারদুংলা অভিমুখে রওনা দিলেন তাবাসসুম ও তাঁর দুই সঙ্গী। বেলা সাড়ে তিনটার দিকে সামিট করে সন্ধ্যার মধ্যেই ফিরে এলেন। তারপর লে থেকে বিমানে দিল্লি-কলকাতা হয়ে ঢাকা।